**ČETVRTAK, 30.4.2020.**

**HRVATSKI JEZIK – S. Femenić: Trčigrad** (ČITANKA str. 42.)

Sjećate li se priče o Slatkogradu u kojem se slatkiši dijele na svakom koraku?

Što mislite, kako bi se zvao grad u kojem se njegovi stanovnici stalno igraju? Kako bi se zvao grad u kojem svi stalno spavaju, a kako onaj u kojem svi trče?

Danas ćemo upoznati **Trčigrad.** Pjesmu Trčigrad napisao je pjesnik Stanislav Femenić.

Prije čitanja pjesme obratite pozornost na **manje poznate riječi i izraze:**

java – stvarnost, ono što zaista postoji

trče kao muhe bez glave – trče bez cilja, bilo kamo

Sada pažljivo pročitajte pjesmu i potpunim rečenicama **usmeno odgovorite na** **pitanja ispod pjesme**. Odgovore po potrebi potkrijepi čitanjem stihova.

Odgovorite usmeno i na ova pitanja:

* Koja se riječ u pjesmi ponavlja najviše puta?
* Što je ponavljanjem te riječi pjesnik htio postići?

U pjesmi se ponavlja riječ **TRČI.** Pjesnik je ponavljanjem te riječi htio što bolje dočarati grad u kojem se sve radi trčeći.

Otvorite sada svoje pisanke. Napišite današnji datum, ime i prezime pjesnika te naslov pjesme. Zapišite sljedeće:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 30. 4. 2020.

 Stanislav Femenić

 Trčigrad

 Pjesma je šaljiva.

 U stihovima se ponavlja riječ TRČI.

 U Trčigradu se sve radi trčeći.

**Vaš sljedeći zadatak je riješiti RB na str. 36.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO** **– Moje mjesto – grad Rijeka (vježbanje i ponavljanje)**

Prvo vas molim da još jednom pogledate prezentaciju o našem gradu koja se nalazi na web stranici škole i proučite umnu mapu u vašoj bilježnici.

Nakon toga, u bilježnicu prepišite i dopunite sljedeće rečenice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 30.4.2020.

Moje mjesto – grad Rijeka

(vježba)

1. Mjesto u kojem živim je \_\_\_\_\_\_\_\_\_\_\_\_\_\_.

 (grad/selo)

1. Rijeka se smjestila na obali \_\_\_\_\_\_\_\_\_\_\_\_\_\_\_\_\_\_ mora.
2. Kroz naš grad teče rijeka \_\_\_\_\_\_\_\_\_\_\_\_\_\_\_\_\_\_\_.
3. U blizini grada Rijeke nalazi se planina \_\_\_\_\_\_\_\_\_\_\_\_\_\_\_\_.
4. Dio grada (naselje) u kojem stanujem je \_\_\_\_\_\_\_\_\_\_\_\_\_\_\_\_\_\_\_\_.
5. Središte grada Rijeke je \_\_\_\_\_\_\_\_\_\_\_\_\_\_\_\_\_.
6. Simboli našega grada su \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ i \_\_\_\_\_\_\_\_\_\_\_.
7. Himna našeg grada je pjesma \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_.

Za kraj možete odigrati kviz na ovoj poveznici:

<https://wordwall.net/hr/resource/898623/mjesto-u-kojem-%C5%BEivim>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA – Volumen i masa u prostoru – Građevine i tijela u prostoru**

**Potreban pribor**: kutija (veća ili manja; može od riže, pašte, cipela, sirupa …), kolaž papir ili bijeli papir, flomasteri, plastelin, škare, ljepilo

Vaš zadatak je od kutije **izraditi primorsku kuću**. Prozore i vrata možete nacrtati flomasterom ili zalijepiti plohe od kolaž papira. Kamen od kojeg je primorska kuća građena možete nacrtati flomasterom. Tko želi, može napraviti i dvorište ispred kuće. Tko ima kući plastelin, može ga iskoristiti za npr. drveće ispred kuće.

Poslat ću vam nekoliko slika primorskih kuća za primjer. **Za likovni zadatak imate vremena do idućeg četvrtka (7.5.).**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SAT RAZREDNIKA**

Šaljem vam u nastavku popis aktivnosti koje NZZJZ predlaže da se odradi s učenicima:

• Jedan online kviz na temu epidemije koronavirusa za niže i više razrede <https://wordwall.net/hr/resource/998293/sat-razrednika/kako-umanjiti-rizik-od-zaraznih-bolesti>

• Jednu online igru na temu korona virusa za niže i više razrede [https://wordwall.net/hr/resource/929236/priroda-i-dru%c5%a1tvo/koronavirus](https://wordwall.net/hr/resource/929236/priroda-i-dru%C5%A1tvo/koronavirus)

• Online memory igra koje smo sastavili na temu suočavanja sa trenutnom situacijom za niže i više razrede <https://learningapps.org/watch?v=p3zptku4t20>

• Online memory igra koje smo sastavili na temu anksioznosti za niže i više razrede <https://learningapps.org/watch?v=pm6px82a320>

Možete odabrati jednu ili više njih te dati djeci da ih odigraju!

Predlažem 1. i 2. aktivnost.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DODATNA MATEMATIKA** – poigrajte se dvjema kockama za Čovječe ne ljuti se. Bacite ih u isto vrijeme i zatim pomnožite brojeve (točkice) dobivene na kockama.

Toliko od mene za danas. S radom nastavljamo u ponedjeljak, 4.5.2020. Do tada budite vrijedni, vježbajte tablicu množenja i dijeljenja i radite na svojm projektima.

Pozdravlja vas i grli vaša učiteljica Bojana!